|  |
| --- |
|  |
| **Pagėgių savivaldybės MARTYNO JANKAUS MUZIEJaUS**  **DIREKTORIUS** |

**ĮSAKYMAS**

**DĖL PAGĖGIŲ SAVIVALDYBĖS MARTYNO JANKAUS MUZIEJAUS**

**2022–2024 METŲ**

**KORUPCIJOS PREVENCIJOS PROGRAMOS PATVIRTINIMO**

2022 m. liepos 22 d. Nr. VĮ-12

Bitėnai

Vadovaujantis Lietuvos Respublikos korupcijos prevencijos 2002-05-28 įstatymu Nr. IX-904, Lietuvos Respublikos nacionaline kovos su korupcija 2015–2025 metų programa, Lietuvos Respublikos viešųjų ir privačiųjų interesų derinimo valstybinėje tarnyboje įstatymu, Korupcijos rizikos analizės atlikimo tvarkos aprašu, patvirtintu Lietuvos Respublikos vyriausybės 2002-10-08 nutarimu Nr. 1601, Lietuvos Respublikos Vyriausybės 2004-05-19 nutarimu Nr. 607 „Dėl padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo“, Lietuvos Respublikos kultūros ministro 2015-06-26 įsakymu Nr. ĮV-455 patvirtinta Lietuvos Respublikos kultūros ministerijos 2015–2019 metų korupcijos prevencijos programa, Lietuvos Respublikos kultūros ministro 2017-08-16 įsakymu Nr. ĮV-884 „Dėl kultūros įstaigų darbuotojų profesinės veiklos ir etikos taisyklių patvirtinimo“ ir Pagėgių savivaldybės Martyno Jankaus muziejaus nuostatais:

1.T v i r t i n u „Pagėgių savivaldybės Martyno Jankaus muziejaus 2022–2024 metų

korupcijos prevencijos programą” (pridedama).

2. S k i r i u Pagėgių savivaldybės Martyno Jankaus muziejaus Vyr. rinkinių saugotoją Liną Macijauskienę atsakinga „Pagėgių savivaldybės Martyno Jankaus muziejaus 2022–2024 metų

korupcijos prevencijos programos” įgyvendinimą ir dokumentų tvarkymą.

3.Į p a r e i g o j u Vyr. rinkinių saugotoją Liną Macijauskienę šį įsakymą paskelbti Pagėgių savivaldybės Martyno Jankaus muziejaus interneto svetainėje [www.jankausmuziejus.lt](http://www.jankausmuziejus.lt) .

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Direktorė Liudvika Burzdžiuvienė

PATVIRTINTA

Pagėgių savivaldybės Martyno Jankaus muziejaus direktoriaus

2022 m. liepos 22 d.

įsakymu Nr. VĮ - 12

**PAGĖGIŲ SAVIVALDYBĖS MARTYNO JANKAUS MUZIEJAUS 2022–2024 METŲ**

**KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Pagėgių savivaldybės Martyno Jankaus muziejaus (toliau – Muziejus) 2021–2024 metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos 2002-05-28 įstatymu Nr. IX-904 (suvestinė redakcija nuo 2019-01-01), Lietuvos Respublikos nacionaline kovos su korupcija 2015–2025 metų programa, Lietuvos Respublikos viešųjų ir privačiųjų interesų derinimo valstybinėje tarnyboje įstatymu, Korupcijos rizikos analizės atlikimo tvarkos aprašu, patvirtintu Lietuvos Respublikos vyriausybės 2002-10-08 nutarimu Nr. 1601 (galiojanti suvestinė redakcija 2017-03-18), Lietuvos Respublikos Vyriausybės 2004-05-19 nutarimu Nr. 607 „Dėl padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo“, Lietuvos Respublikos kultūros ministro 2015-06-26 įsakymu Nr. ĮV-455 (galiojanti suvestinė redakcija 2016-02-27) patvirtinta Lietuvos Respublikos kultūros ministerijos 2015–2019 metų korupcijos prevencijos programa, Lietuvos Respublikos kultūros ministro 2017-08-16 įsakymu Nr. ĮV-884 „Dėl kultūros įstaigų darbuotojų profesinės veiklos ir etikos taisyklių patvirtinimo“ ir Pagėgių savivaldybės Martyno Jankaus muziejaus nuostatais.

2. Programos paskirtis – korupcijos prevencijos užtikrinimas, korupcijos pasireiškimo tikimybės mažinimas muziejuje.

3. Programoje vartojamos pagrindinės sąvokos:

3.1. **korupcija** – bet koks asmenų, dirbančių muziejuje, elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

3.2. **korupcijos prevencija** – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą; poveikis asmenims, siekiant atgrasinti nuo korupcinio pobūdžio nusikalstamų veikų darymo;

3.3. **įstaigos vadovas** – viešosios įstaigos, kurios vienas iš steigėjų yra valstybės ar savivaldybės institucija ar įstaiga, vadovas;

3.4. **vadovybė** – Muziejaus direktorius, jo pavaduotojas ir skyrių vedėjai;

3.5. **darbuotojas** – Muziejaus darbuotojai, dirbantys pagal darbo sutartis;

3.6. **interesų konfliktas** – suprantamas taip, kaip apibrėžtas Kultūros įstaigų darbuotojų profesinės veiklos ir etikos taisyklėse,t. y. situacija, kai kultūros įstaigos darbuotojas, atlikdamas pareigas, priima sprendimą, dalyvauja jį priimant ar atlieka kitus veiksmus jo ar artimų asmenų privačių interesų naudai;

* 1. Kitos Programoje vartojamos sąvokos atitinka KPĮ ir kituose teisės aktuose vartojamas sąvokas;
  2. Programos galiojimo laikotarpis: 2022–2024 metai.

1. Kitos Programoje vartojamos sąvokos suprantamos taip, kaip jos apibrėžtos 1 punkte nurodytuose teisės aktuose.

**II SKYRIUS**

**PROGRAMOS TIKSLAI, UŽDAVINIAI IR PRINCIPAI**

**5.** **Programos tikslas** – didinti visuomenės ir darbuotojų pasitikėjimą Muziejumi**,** stiprinti korupcijos prevenciją ir kontrolę muziejuje, kad korupcija būtų eliminuota ir neturėtų įtakos muziejaus nuostatuose numatytoms funkcijoms ir veiklai vykdyti.

**6. Pagrindiniai korupcijos prevencijos uždaviniai yra šie:**

6.1. parengti ir patvirtinti **muziejaus** korupcijos prevencijos 2022–2024 metų programą;

6.2. viešinti informaciją, susijusią su muziejaus veiklos sritimis, kuriose galėtų egzistuoti korupcijos pasireiškimo tikimybė;

6.3. siekti, kad muziejuje būtų tinkamai įgyvendinamos LR viešųjų pirkimų įstatymo ir kitų teisės aktų, reglamentuojančių viešuosius pirkimus, nuostatos;

6.4. tobulinti viešųjų paslaugų teikimo ir jų administravimo procedūras, didinti jų skaidrumą ir efektyvumą;

6.5. siekti, kad sprendimų priėmimai būtų skaidrūs ir atviri, kad muziejaus kolektyvas būtų informuotas apie sprendimų priėmimų argumentus;

6.6. vykdyti darbuotojų antikorupcinį švietimą, ugdyti sąžiningumą;

6.7. piliečiams sudaryti galimybę pranešti apie pastebėtus galimus korupcijos pasireiškimo atvejus muziejuje;

6.8. atskleisti (jei būtų) korupcijos priežastis, sąlygas ir jas šalinti.

7. **Korupcijos prevencija įgyvendinama vadovaujantis šiais principais:**

7.1.**teisėtumo** – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

7.2.**visuotinio privalomumo** – korupcijos prevencijos subjektais gali būti visi asmenys;

7.3. **sąveikos** – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

7.4.**pastovumo** – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**III SKYRIUS**

**KORUPCIJOS PREVENCIJOS PRIEMONĖS**

8. Korupcijos prevencijos priemonės muziejuje yra šios:

8.1. kovos su korupcija Programa;

8.2. informacijos apie asmenį, siekiantį eiti pareigas muziejuje, pateikimas;

8.3. informacijos pateikimas valstybės tarnautojų ir juridinių asmenų registrams;

8.4. bendruomenės švietimas ir informavimas;

8.5.nustatytų korupcijos atvejų viešas paskelbimas;

8.6. pranešimas apie korupcinio pobūdžio nusikalstamas veikas.

**IV SKYRIUS**

**MUZIEJAUS VEIKLOS SRITYS, KURIOSE GALĖTŲ EGZISTUOTI**

**KORUPCIJOS PASIREIŠKIMO TIKIMYBĖ**

9. Muziejaus veiklos sritys, kuriose galėtų egzistuoti korupcijos pasireiškimo tikimybė:

9.1. lėšų tikslinis panaudojimas;

9.2. darbuotojų priėmimas;

9.3. viešųjų pirkimų organizavimas ir vykdymas;

9.4. turto nuoma;

9.5. pažeidimų nustatymas ir nuobaudų skyrimas;

9.6. eksponatų įsigijimas.

**V SKYRIUS**

**PROGRAMOS ĮGYVENDINIMAS IR KONTROLĖ**

10. Kovos su korupcija programos rengiamos vadovaujantis šiuo KPĮ, Nacionaline kovos su korupcija programa bei kitais teisės aktais, atsižvelgiant į Specialiųjų tyrimų tarnybos pasiūlymus ir kitą informaciją.

11. Programa įgyvendinama pagal sudaromą Korupcijos prevencijos programos priemonių planą (toliau – Priemonių planas), kurio įvykdymo laikotarpis sutampa su Programos įgyvendinimo pradžia ir pabaiga.

12. Už konkrečios Programos priemonės stebėjimą ir įgyvendinimą pagal kompetencijas atsako Priemonių plane nurodyti vykdytojai. Nustatę korupcijos atvejį jie nedelsiant raštu, tarnybiniu pranešimu, informuoja Muziejaus direktorių.

13. Kiekviena konkreti Priemonių plano priemonė vertinama pagal Priemonių plane nustatytus kriterijus.

14. Siekiant ugdyti muziejaus darbuotojų antikorupcinę kultūrą ir užtikrinti efektyvų Programos bei Programos priemonių vykdymą visuotiniame darbuotojų susirinkime kasmet, ne vėliau kaip iki gegužės 1 d., Muziejaus direktorius informuoja darbuotojus apie praėjusių metų Programos ir Programos priemonių vykdymo rezultatus.

15. Siekiant veiksmingo Programos įgyvendinimo visi Muziejaus darbuotojai pasirašytinai supažindinami su šia Programa.

16. Už korupcijos prevenciją atsako Muziejaus direktorius, kuris vykdo Programos ir Priemonių plano įgyvendinimą, jį koordinuoja ir kontroliuoja.

**VI SKYRIUS**

**MUZIEJAUS TEISĖS IR PAREIGOS KORUPCIJOS PREVENCIJOS SRITYJE**

**17.** **Muziejus, įgyvendindamas KPĮ, turi teisę:**

17.1. paskirti asmenis, kuriems pavedama atlikti šią funkciją;

17.2. teikti valstybės ar savivaldybių įstaigoms pasiūlymus korupcijos prevencijos klausimais;

17.3. nustatyti priemones, skatinančias korupcijos prevencijos užtikrinimą Muziejuje;

17.4. gauti iš korupcijos prevenciją vykdančių valstybės ar savivaldybių įstaigų metodinę informaciją korupcijos prevencijos klausimais.

**18. Muziejus, įgyvendindama KPĮ, privalo:**

18.1. pagal kompetenciją įgyvendinti valstybės politiką korupcijos prevencijos srityje;

18.2. užtikrinti, kad būtų vykdomi korupcijos prevenciją nustatančių teisės aktų reikalavimai;

18.3. pagal kompetenciją rengti ir tvirtinti kovos su korupcija programas;

18.4. nedelsdama šalinti korupcijos prevenciją reglamentuojančių teisės aktų reikalavimų pažeidimus;

18.5. nesudaryti savo veiksmais ar neveikimu sąlygų korupcinio pobūdžio nusikalstamoms veikoms;

18.6. mokyti darbuotojus korupcijos prevencijos klausimais.

**VII SKYRIUS**

**BAIGIAMOSIOS NUOSTATOS**

19. Muziejus per visuomenės informavimo priemones ir kitais būdais teikia gyventojams informaciją apie savo veiklą kovojant su korupcija.

20. Programa įgyvendinama iš Muziejui kiekvieniems metams skirtų asignavimų.

21. Programa skelbiama Muziejaus interneto svetainėje www.jankausmuziejus.lt (Korupcijos prevencija).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PAGĖGIŲ SAVIVALDYBĖS MARTYNO JANKAUS MUZIEJAUS 2022–2024 METŲ**

**KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.** | **Priemonė** | **Vykdytojai** | **Vykdymo terminas** | **Rezultatas** |
| 1. | Paskirti atsakingą asmenį, už korupcijos ir prevencijos vykdymą. | Direktorius | 2022-2024 m. | Muziejuje paskirtas atsakingas asmuo už prevencijos ir kontrolės vykdymą. |
| 2. | Parengti ir patvirtinti įstaigos Korupcijos prevencijos programą ir jos įgyvendinimo 2022-2024 m. priemonių planą. | Direktorius, asmuo atsakingas už korupcijos ir prevencijos kontrolės vykdymą. | 2022 m. liepos mėn. | Parengtas korupcijos prevencijos programos ir jos įgyvendinimo 2022-2024 m. planas. |
| 3. | Įstaigos tinklapyje sukurti skyrių „Korupcijos prevencija“, jame skelbti įstaigos Korupcijos prevencijos programą ir jos įgyvendinimo 2022-2024 m. priemonių planą bei asmens, atsakingo už korupcijos prevenciją ir kontrolę, duomenis ir kontaktus. | Vyr. rinkinių saugotoja | 2022 m. spalio mėn. | Tinklapyje (www.jankausmuziejus.lt)  paskelbta nurodyta informacija. |
| 4. | Įstaigos puslapyje skelbti informaciją apie atsakomybę už korupcinio pobūdžio teisės pažeidimus, nurodyti kontaktus kuriais galima kreiptis susidūrus su korupcinio pobūdžio nusikalstama veikla. | Direktorius, asmuo atsakingas už korupcijos ir prevencijos kontrolės vykdymą. | 2022 m. spalio mėn. | Įstaigos interneto svetainėje ([www.jankausmuziejus.lt](http://www.jankausmuziejus.lt)) paskelbta informacija apie atsakomybę už korupcinio pobūdžio teisės pažeidimus, nurodyta kokia tvarka asmuo gali kreiptis dėl korupcijos apraiškų. |
| 5. | Išskirti įstaigos veiklos sritis, kuriose egzistuoja didelė korupcijos pasireiškimo tikimybė. | Direktorius, asmuo atsakingas už korupcijos ir prevencijos kontrolės vykdymą. | Kiekvienų metų III ketvirtis | Nustatytos įstaigos veiklos sritys, kuriose didelė korupcijos pasireiškimo tikimybė. |
| 6. | Įstaigoje gavus pranešimą apie galimą korupcinę veiklą, nedelsiant informuoti įstaigos vadovą ir Specialiųjų tyrimų tarnybą, teisės aktuose nustatytomis sąlygomis ir tvarka. | Asmuo atsakingas už korupcijos ir prevencijos kontrolės vykdymą. | Gavus pranešimą | Pateiktas pranešimas įstaigos vadovui ir perduotas Specialiųjų tyrimų tarnybai esant korupcinei veiklai. |
| 7. | Organizuoti įstaigos darbuotojų mokymus korupcijos prevencijos klausimais (žinios apie korupcijos prevencijos priemones, jų taikymą, korupcinio pobūdžio nusikalstamas veiklas, jų pobūdį bei atsakomybę). | Asmuo atsakingas už korupcijos ir prevencijos kontrolės vykdymą. | Ne rečiau nei 1 kartą per metus | Mokymų valandų skaičius, tenkantis vienam mokymus išklausiusiam įstaigos darbuotojui turi būti ne mažesnis nei 1 akademinė valanda per metus. |
| 8. | Skelbti informaciją apie teikiamas nemokamas ir mokamas paslaugas. | Asmuo atsakingas už korupcijos ir prevencijos kontrolės vykdymą, vyr. rinkinių saugotojas. | Gavus užklausą | Skelbiama informacija apie teikiamas nemokamas ir mokamas paslaugas. |